MANDÁTNA ZMLUVA

na výkon stavebného dozoru uzatvorená podľa § 112 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa § 566 a nasl. zákona č. 513/1991 Zb. Obchodný zákonník v znení neskorších predpisov ( ďalej len „„Obchodný zákonník“)

( ďalej len „Zmluva“ v príslušnom gramatickom tvare)

–––––––––––––––––––––––––––––––––––––––––––––––––––––––––––––––––––––––––

 **Zmluvné strany**

 **Mandant:**

Názov: **Slovenské národné múzeum**

Sídlo: Vajanského nábrežie 2, P.O. BOX 13, 810 06 Bratislava 16

Oprávnený konať: na základe Rozhodnutia Ministerstva kultúry Slovenskej republiky č. MK 4541/2017-110/15225 zo dňa 10. októbra 2017 o vydaní úplného znenia zriaďovacej listiny Slovenského národného múzea vydanej rozhodnutím Ministerstva kultúry Slovenskej republiky o vydaní zriaďovacej listiny Slovenského národného múzea č. MK-1062/2002-1 z 1. júla 2002 a Rozhodnutia Ministerstva kultúry Slovenskej republiky č. MK-2493/2019-110/3868 zo dňa 14. marca 2019 o zmene a doplnení zriaďovacej listiny Slovenského národného múzea

Štatutárny zástupca: Mgr. Branislav Panis, generálny riaditeľ

Organizačný útvar: Slovenské národné múzeum-Spišské múzeum v Levoči

Zastúpený: PhDr. Mária Novotná, riaditeľka Slovenské národné múzeum-Spišské múzeum v Levoči

IČO: 00164 721

IČ DPH: SK2020603068

Bankové spojenie: Štátna pokladnica Bratislava

IBAN: SK 31 8180 0000 0070 0024 3725

Zástupca oprávnený rokovať a rozhodovať vo veciach:

1. zmluvných: PhDr. Mária Novotná
2. platobných podmienok a fakturácie: PhDr. Mária Novotná

Kontakt:

(ďalej len „mandant“)

 a

 **Mandatár:**

Obchodné meno:

Sídlo:

Zapísaný:

Zastúpený:

IČO:

DPH:

Bankové spojenie:

IBAN:

Zástupca oprávnený rokovať a rozhodovať vo veciach:

1. zmluvných:
2. platobných podmienok a fakturácie:

Kontakt:

(ďalej len „ mandatár“ alebo „Stavebný dozor“ v príslušnom gramatickom tvare)

(mandant a mandatár ďalej spolu ako „zmluvné strany“, jednotlivo ako „zmluvná strana“ v príslušnom gramatickom tvare).

**Preambula**

 Táto Zmluva je výsledkom procesu verejného obstarávania na poskytnutie služby s názvom predmetu zákazky: **„Stavebný dozor pre realizáciu stavby** **Rekonštrukcia Spišského hradu, Románsky palác a Západné paláce II. etapa**“ v rozsahu a špecifikácii, ktoré sú uvedené v predmete zákazky, vyhlásenej verejným obstarávateľom Slovenským národným múzeom vo Vestníku verejného obstarávania č. ....., zo dňa ...., pod. zn. ...., ktorý sa vykonal v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obsta­rávaní"). Na obstaranie predmetu tejto Zmluvy bol použitý postup zadávania podlimitná zákazka bez využitia elektronického trhoviska podľa ust. § 112 a nasl. zákona o verejnom obstarávaní.

Predmet zákazky sa bude financovať z prostriedkov štátneho rozpočtu.

**Článok 1**

**Predmet Zmluvy**

1.1 Mandatár sa zaväzuje, že v rozsahu dojednanom v tejto Zmluve a za podmienok v nej uvedených pre mandanta, na jeho účet a jeho menom vykoná a zabezpečí výkon stavebného dozoru na stavbe **„Rekonštrukcia Spišského hradu, Románsky palác a Západné paláce II. etapa**“ (ďalej ako „ stavba“) v členení na stavebné objekty:

* + 1. SO.01 - románsky palác
		2. SO.02 - západné paláce s kaplnkou
		3. SO.05a - úpravy plôch nádvoria, spevnené plochy, zelené plochy, opevnenie, odvedenie dažďovej vody
		4. SO.06 - sanácia hradného brala
		5. SO.11 - slaboprúdové rozvody.

1.2 Mandatár sa zaväzuje, že výkon stavebného dozoru bude vykonávať :

1.2.1 za podmienok stanovených v tejto Zmluve,

1.2.2 v súlade s projektovou dokumentáciou na realizáciu stavby,

1.2.4 podľa požiadaviek a pokynov mandanta,

1.2.5 podľa súťažných pokladov a vysvetlení k nim.

 1.2.6 v súlade s podmienkami právoplatného Stavebného povolenia č. 141/ŠS/11-AM zo dňa 02.09.2011 vydané Obcou Žehra – stavebný úrad v znení rozhodnutí č. 424/PPSP/13-Má zo dňa 13.08.2013, č. 346/PPSP/15-Má zo dňa 19.08.2013, č. 185/PPSP/17-Má zo dňa 31.07.2017, Stavebného povolenia č. 2011/00719-3 zo dňa 12.09.2011 vydaného Obvodným úradom životného prostredia Spišská Nová Ves, Rozhodnutia č. 2013/00825-5 zo dňa 23.09.2013 vydaného Obvodným úradom životného prostredia Spišská Nová Ves, Rozhodnutia č. OU-SNV-OSZP-2015/008487-4 zo dňa 13.08.2015 vydaného Okresným úradom Spišská Nová Ves, odbor starostlivosti o životné prostredie, Rozhodnutia č. OU-SNV-OSZP-2017/008543-3-EJA zo dňa 27.07.2017 vydaného Okresným úradom Spišská Nová Ves, odbor starostlivosti o životné prostredie, Stanoviska č. PUSR-2014/11907-4/44901 zo dňa 11.07.2014 vydaného Pamiatkovým úradom SR , Záväzného stanoviska č. KE-12/503-02/1975/ZD zo dňa 06.06.2012 vydaného Krajským pamiatkovým úradom Košice, Rozhodnutia č. KE-12/226-02/1042/JJ zo dňa 22.03.2012 vydaného Krajským pamiatkovým úradom Košice, Záväzného stanoviska č. KE-11/748-03/3141/ZD zo dňa 30.06.2011 vydaného Krajským pamiatkovým úradom Košice, Vyjadrenia č. 2011/00450-2 zo dňa 21.07.2011 vydaného Krajským úradom životného prostredia Košice, Rozhodnutia Krajského pamiatkového úradu Košice číslo KPUKE-2020/7459-3/30299/ZD,JJ zo dňa 24.04.2020, Stanoviska č. NPSR/615/2011-Bot. zo dňa 18.07.2011 vydaného Štátnou ochranou prírody SR, Regionálne centrum ochrany prírody v Spišskej Novej Vsi, Správa Národného parku Slovenský raj, Vyjadrenia č. 2011/00583-2 zo dňa 08.07.2011 vydaného Obvodným úradom životného prostredia Spišská Nová Ves, Vyjadrenia č. ORHZ-SN-795-001/2011 zo dňa 17.06.2011 vydaného Okresným riaditeľstvom hasičského zboru v Spišskej Novej Vsi, Vyjadrenia č. 2011/01591-2 zo dňa 27.06.2011 vydaného Regionálnym úradom verejného zdravotníctva, Odborného stanoviska č. 2112/3/2011 zo dňa 29.06.2011 vydaného Technickou inšpekciou, a.s. a ďalších vyjadrení orgánov štátnej a verejnej správy.

1.3 Mandant sa zaväzuje, že uhradí dohodnutú cenu za vykonané práce a poskytne mandatárovi dojednanú súčinnosť.

**Článok 2**

**Rozsah a obsah predmetu plnenia**

2.1 V rámci výkonu činnosti stavebného dozoru bude mandatár vykonávať nasledujúce činnosti:

2.1.1 zoznámenie sa s obsahom projektovej dokumentácie, stavebnými povoleniami, súvisiacimi rozhodnutiami, vyjadreniami a stanoviskami príslušných orgánov a organizácií, zmluvami na realizáciu stavby a ďalšími podmienkami na realizáciu stavby,

2.1.2 protokolárne odovzdanie staveniska zhotoviteľovi stavby a zabezpečenie vytýčenia podzemných sietí a prekážok, ak to bude potrebné,

2.1.3 kontrolu včasného zavedenia stavebného denníka a potvrdenie termínu začatia výstavby,

2.1.4 podieľa sa na vzájomných konzultáciách medzi zhotoviteľom stavby a projektantom stavby (dozorom projektanta - autorským dozorom), zameraných na objasnenie nejednoznačných návrhov a požiadaviek,

2.1.5 sledovať, či práce sú vykonávané v súlade so schválenou projektovou dokumentáciou, právoplatnými stavebnými povoleniami, rozhodnutiami, vyjadreniami a stanoviskami príslušných orgánov a organizácií, s platnými zákonmi a vyhláškami, podmienkami zmluvy, projektovou dokumentáciou,

2.1.6 sledovať a kontrolovať kvalitu vykonaných prác a technológie realizovaných prác v súlade s platnými normami a predpismi, overovať vhodnosť použitia materiálov a výrobkov,

2.1.7 kontrolovať po vecnej stránke množstvá realizovaných prác a zistené množstvá zaznamenávať,

2.1.8 kontrolovať vedenie stavebného denníka a úplnosť záznamov, v súlade s podmienkami zmluvy, evidovať výsledky kontrol na stavbe, vyjadrovať sa k zápisom v stavebnom denníku v lehote do 2 pracovných dní prípadne zabezpečiť vyjadrenie zodpovednej osoby mandanta,

2.1.9 spolupracovať s orgánmi štátnej správy a miestnej samosprávy,

2.1.10 sledovať plnenie dohodnutých podmienok výkonu dozoru projektanta stavby - autorského dozoru,

2.1.11 odsúhlasovať doplnky a zmeny v projektovej dokumentácii, ktoré nemenia náklady stavby, termíny výstavby a nezhoršujú parametre stavby,

2.1.12 predkladať na odsúhlasenie mandantovi doplnky a zmeny, ktoré menia náklady, termíny alebo technické parametre s vlastným vyjadrením a odporúčaním, spolu so súhlasným stanoviskom zodpovedného projektanta,

2.1.13 bezodkladne informovať mandanta (investora), o všetkých závažných skutočnostiach na stavbe,

2.1.14 kontrolovať vecnú a cenovú správnosť a úplnosť oceňovacích podkladov a platobných dokladov v súlade s podmienkami zmluvy, výsledky predkladať mandantovi na likvidáciu,

2.1.15 kontrolovať kvalitu montáže, vykonávanie predpísaných skúšok,

2.1.16 osobitne kontrolovať tie časti diela, ktoré budú pri ďalších prácach zakryté, alebo sa stanú neprístupné, udeľovať súhlas k pokračovaniu prác po nevyhnutných technologických prestávkach

2.1.17 sledovať odovzdávanie pripravených prác ďalším zhotovením a ich záväzné činnosti v súlade so zmluvami,

2.1.18 sledovať dohodnuté čiastkové termíny stavby a kontrolovať kvalitu a rozsah zmluvy a stavebných povolení,

2.1.19 kontrolovať postup prác podľa časového harmonogramu výstavby a podľa hraničných termínov zmlúv, upozorňovať mandanta na prípadné neplnenie týchto termínov, pripravovať podklady na uplatnenie majetkových sankcií podľa zmluvy,

2.1.20 spolupracovať s projektantom a so zhotoviteľmi na prípadnom odstránení nedostatkov projektu,

2.1.21 preverovať, či zhotoviteľ vykonáva predpísané a dohodnuté skúšky materiálov, konštrukcií, prác a či tieto skúšky vykonávajú aj jeho poddodávatelia, vyžadovať doklady a kontrolovať výsledky, ktoré preukazujú požadovanú kvalitu,

2.1.22 sledovať a vyžadovať spolu s dodávkami materiálov, strojov a konštrukcií predpísanú dokumentáciu, najmä doklady o ich kvalite,

2.1.23 kontrolovať riadne uskladňovanie materiálov, konštrukcií, zariadení, strojov na stavenisku,

2.1.24 zabezpečovať nahlásenie archeologických nálezov alebo iných historických pamiatok,

2.1.25 organizovať a viesť kontrolné dni stavby a vyhotovovať zápisy z nich ,

2.1.26 spolupracovať s pracovníkmi zhotoviteľa pri zabezpečení opatrení na odvrátenie alebo obmedzenie škôd, pri ohrození stavby živelnými pohromami,

2.1.27 vykonávať dohľad nad bezpečnosťou a ochranou zdravia pri práci, na bezpečnosť staveniskovej prevádzky, kontrolu zaistenia ochrany bezpečnosti mandanta a návštevníkov, ktorí sa budú pohybovať po prehliadkových trasách v bezprostrednej blízkosti staveniska,

2.1.28 mať za povinnosť dať zhotoviteľovi príkaz prerušiť prácu, pokiaľ nie je prítomný na stavbe zodpovedný stavbyvedúci, ak je ohrozená bezprostredná bezpečnosť zamestnancov zhotoviteľa, nie je zaistená bezpečnosť pracovníkov mandanta a návštevníkov pohybujúcich sa po prehliadkových trasách v bezprostrednej blízkosti staveniska a ak je ohrozená bezpečnosť uskutočňovanej stavby alebo ak hrozia iné vážne škody,

2.1.29 dbať, aby zhotoviteľ nepoškodzoval verejné priestranstvá a podzemné vedenia, súvisiace so stavbou alebo tie, ktoré používa pre výstavbu,

2.1.30 sledovať, aby zhotoviteľ po ukončení prác uviedol verejné priestranstvá a komunikácie do pôvodného stavu, resp. podľa požiadaviek nájomnej zmluvy a stavebného povolenia,

2.1.31 zúčastňovať sa podľa potreby kontrolných dní stavby na koordináciu prác so subdodávateľmi zhotoviteľa a ostatnými účastníkmi procesu realizácie stavby : osobami vykonávajúcimi archeologický výskum, architektonicko - historický výskum, staticko - diagnostický prieskum,

2.1.32 upozorňovať zhotoviteľa zápisom na všetky okolnosti, ktoré môžu spôsobiť zníženie kvality stavby, pokiaľ sú mu známe,

2.1.33 vyjadrovať sa v písomnej forme k súpisu vykonaných prác do 3 pracovných dní a potvrdzovať jeho správnosť. Ak má súpis vady, zabezpečovať jeho vrátenie v zmluvne dohodnutom čase zhotoviteľovi na prepracovanie, resp. doplnenie v súlade s uzavretou zmluvou dielo.

2.1.34 pripravovať podklady pre záverečné hodnotenie stavby, vrátane konečného zúčtovania stavby

2.1.35 pripravovať podklady pre odovzdanie a prevzatie stavby, zúčastňovať sa osobne na odovzdaní a prevzatí stavby,

2.1.36 kontrolovať odstraňovanie vád a nedorobkov zistených pri preberaní stavby alebo jej častí v dohodnutých termínoch,

2.1.37 kontrolovať vypratanie staveniska zhotoviteľom v stanovenom termíne,

2.1.38 informovať v písomnej forme mandanta o všetkých skutočnostiach, ktoré môžu mať vplyv na zmenu pokynov mandanta v súvislosti s realizáciou stavby, ako aj o všetkých skutočnostiach, ktoré môžu ohroziť záujmy mandanta, a to bez zbytočného odkladu,

2.1.39 pripravovať podklady pre kolaudáciu stavby, vypracúvať návrhy na vydanie kolaudačných rozhodnutí pre jednotlivé stavebné objekty, na ktorej sa v termíne stanovenom príslušným stavebným úradom zúčastniť,

2.1.40 vykonávať súpis a dozor nad odstraňovaním kolaudačných vád.

Článok 3

Spôsob plnenia predmetu Zmluvy

3.1 Pri plnení tejto Zmluvy sa mandatár zaväzuje dodržiavať najmä všeobecne záväzné právne predpisy a technické normy SR ( prípadne EU), ustanovenia tejto Zmluvy, bude sa riadiť podkladmi mandanta, jeho pokynmi, zápismi a dohodami zmluvných strán zúčastnených na realizácii stavby, vyjadreniami verejných správnych orgánov a organizácií, zmluvou o dielo uzatvorenou so zhotoviteľom.

3.2 Činnosť stavebného dozoru v rozsahu tejto Zmluvy je mandatár povinný vykonávať s náležitou odbornou starostlivosťou a v súlade so záujmami mandanta.

3.3 Predmet zmluvy dohodnutý v tejto Zmluve je splnený riadnym a úplným splnením činnosti, na ktoré sa mandatár zaviazal v Článku 2 tejto Zmluvy.

 3.4 Mandatár bude vykonávať stavebný dozor odborne spôsobilým pracovníkom/osobou :

 1. ........., číslo osvedčenia o odbornej spôsobilosti : ....., telefónne číslo : ....., email : .... ,

 2. ........., číslo osvedčenia o odbornej spôsobilosti : ....., telefónne číslo : ....., email : .... ,

 3.5 Mandant je povinný odovzdať neodkladne a včas mandatárovi veci a informácie, potrebné na zariadenie, pokiaľ z ich povahy nevyplýva, že ich má obstarať mandatár. Ak vyžaduje zariadenie záležitostí uskutočnenie právnych úkonov v mene mandanta, je tento povinný mandatárovi na jeho požiadanie vystaviť včas písomné splnomocnenie.

 3.6 Mandatár bude vykonávať svoju činnosť na stavbe formou trvalého stavebného dozoru, to znamená v priebehu celej doby prípravy a výkonu prác súvisiacich s jej realizáciou nasledovne:

 3.6.1. podľa potreby v čase prípravy stavby a priebehu odovzdávania stavby, odstraňovania vád, kolaudačného konania a odstraňovania kolaudačných vád

 3.6.2. denne počas realizácie stavby - počas vykonávania stavebných prác zhotoviteľom

 3.8 Mandatár nie je v omeškaní po dobu, kedy nemohol plniť predmet svojej činnosti z dôvodov na strane mandanta a jeho zmluvných partnerov, na čo je však povinný bez zbytočného odkladu písomne upozorniť mandanta s konkrétnym popisom vzniknutej prekážky.

3.9 Mandatár sa môže odchýliť od pokynov mandanta, len ak je to naliehavo nevyhnutné v záujme

 mandanta a mandatár nemôže včas dostať jeho súhlas, bezodkladne však o tom musí mandanta písomne informovať.

3.10 Ak sa na mandatára vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „ zákon o registri partnerov verejného sektora“), potom je mandatár, ako aj jeho subdodávatelia (pokiaľ sa na nich vzťahuje táto povinnosť) povinný dodržať túto povinnosť po celú dobu trvania tejto Zmluvy.

* 1. Mandatár nesmie bez predchádzajúceho písomného súhlasu mandanta previesť na inú osobu akékoľvek pohľadávky, ktoré mu vzniknú podľa tejto Zmluvy.
	2. Mandatár nesmie bez predchádzajúceho písomného súhlasu mandanta previesť záväzky zo Zmluvy na tretiu osobu.
	3. Obidve zmluvné strany sa zaväzujú zachovať mlčanlivosť o akýchkoľvek poskytnutých
	údajoch a informáciách, okrem informácií, ktoré je potrebné zverejniť podľa zákona.
	4. Vlastnícke právo k akejkoľvek dokumentácii, ktorú mandatár poskytne mandantovi v súvislosti s plnením predmetu tejto Zmluvy prechádza na mandanta jej odovzdaním mandantovi.

Článok 4

Čas plnenia

4.1 Mandatár sa zaväzuje, že odborné činnosti inžinierske činnosti stavebného dozoru podľa tejto Zmluvy bude pre mandanta vykonávať priebežne a plynule od zahájenia prípravných prác, do odovzdania stavby a do úplného administratívneho a faktického ukončenia stavby.

4.2 Termín začatia činnosti stavebného dozoru : dňom nadobudnutia účinnosti Zmluvy.

 Termín ukončenia činnosti stavebného dozoru : dňom nadobudnutia právoplatnosti kolaudačného rozhodnutia stavby a riadneho odstránenia prípadných vád a nedorobkov stavby uvedených v kolaudačnom rozhodnutí .

4.3 Predpokladaná doba realizácie stavby je xx.xx.xxx - xx.xx.xxx, táto doba je len orientačná. Mandant písomne vyzve mandatára na začatie výkonu stavebného dozoru najmenej 14 dní vopred.

Článok 5

Spolupôsobenie mandanta

5.1 Mandant sa zaväzuje v rámci svojej súčinnosti, že v rozsahu nevyhnutne potrebnom, poskytne spoluprácu pri získavaní podkladov, doplňujúcich údajov, upresnení, vyjadrení a stanovísk, ktorých potreba vznikne v priebehu plnenia tejto Zmluvy. Túto súčinnosť poskytne mandatárovi v najkratšom možnom čase nevyhnutnom pre plynulé plnenie tejto Zmluvy. Osobitnú lehotu dohodnú zmluvné strany v prípade, ak sa bude jednať o spoluprácu, ktorú nemôže mandant zaobstarať vlastnými silami, alebo v potrebných časových lehotách. 5.2 Mandant sa zaväzuje, že poskytne mandatárovi doklady a súčinnosť v lehote do : pri podpise zmluvy, najneskôr však ihneď po obdržaní :

 a) právoplatné stavebné povolenia, vyjadrenia, rozhodnutia a stanoviská, ktoré sú uvedené v bode 1.2.6 tejto Zmluvy

 b) kompletnú projektovú dokumentáciu pre realizácie v počte jednej sady

 c) Zmluvu o dielo so zhotoviteľom vrátane všetkých príloh a zmluvného položkového rozpočtu.

5.3 Mandant v prípade potreby udelí mandatárovi plnú moc na zastupovanie mandanta pri styku s inými právnickými alebo fyzickými osobami potrebnú na výkon činnosti stavebného dozoru.

5.4 V rámci svojej súčinnosti sa mandant zaväzuje, že v rozsahu nevyhnutne potrebnom na vyzvanie, poskytne spoluprácu pri zadovážení podkladov, doplňujúcich údajov, spresnení, vyjadrení a stanovísk, ktorých potreba vznikne v priebehu plnenia tejto Zmluvy. Túto súčinnosť poskytne mandatárovi najneskoršie do 3 pracovných dní od jeho vyžiadania. Osobitnú lehotu dojednajú strany v prípade, ak sa bude jednať o súčinnosť, ktoré

 nemôže mandant zaobstarať vlastnými silami.

**Článok 6**

**Odmena mandatára**

 6.1 Odmena za činnosť mandatára podľa tejto zmluvy je dojednaná dohodou zmluvných strán podľa zákona NR SR č. 18/1996 Z.z. o cenách v znení neskorších predpisov.

6.2 Odmena je dohodnutá v zmysle cenovej ponuky procesu verejného obstarávania na poskytnutie služby s názvom predmetu zákazky: **„Stavebný dozor pre realizáciu stavby** **Rekonštrukcia Spišského hradu, Románsky palác a Západné paláce II. etapa**“ a to :

 Cena bez DPH :

 DPH 20 % :

 Cena s DPH :

 slovom:

6.3 Pri fakturácii si k vyššie uvedenej cene bez DPH vyúčtuje mandatár DPH vo výške stanovenej platnými predpismi v čase vystavenia faktúry.

6.4 V odmene mandatára sú už zahrnuté všetky náklady, ktoré mandatár účelne vynaložil pri plnení svojho záväzku, a to aj v prípade predĺženia doby realizácie stavby prípadne jej prerušenia ( okrem nákladov spočívajúcich v správnych poplatkoch a podobne ).

**Článok 7**

**Platobné podmienky**

* 1. Výkon stavebného dozoru bude fakturovaný v splátkach pomernou percentuálnou časťou vykonaných prác na stavebnom diele „Rekonštrukcia Spišského hradu, Románsky palác a Západné paláce II. etapa“ .
	2. Nárok na odmenu vznikne mandatárovi v prípade riadneho a včasného vykonania predmetu plnenia Zmluvy.

7.2.1 Mandatár je oprávnený vyhotoviť jednotlivé faktúry v priebehu realizácie stavby do výšky 85% z celkovej ceny uvedenej v Článku 6 Zmluvy.

7.2.2 Ďalších 5% z celkovej ceny po protokolárnom odovzdaní a prevzatí stavby a odstránení vád uvedených v protokole o odovzdaní a prevzatí stavby.

7.2.3 Konečných 10% z celkovej ceny je mandatár oprávnený fakturovať po nadobudnutí právoplatnosti kolaudačného rozhodnutia a po odstránení prípadných kolaudačných vád.

* 1. Splatnosť faktúry za výkon stavebného dozoru je do 30 dní odo dňa jej doručenia.
	2. Faktúry musia obsahovať náležitosti v zmysle ustanovení § 3a ods. 1 Obchodného zákonníka v znení neskorších predpisov a zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúr bude súpis skutočne vykonaných prác, ktoré budú predmetom fakturácie, potvrdené oprávnenými zástupcami oboch zmluvných strán.
	3. Mandant je oprávnený vrátiť daňový doklad (faktúru) ak nebude obsahovať náležitosti podľa tohto článku vrátane príloh. Nová lehota splatnosti začne plynúť odo dňa doručenia nového daňového dokladu

**Článok 8**

**Zodpovednosť za vady a škodu**

8.1 Mandatár zodpovedá za to, že predmet tejto Zmluvy bude vykonaný podľa platnej projektovej dokumentácie, v súlade s podmienkami súvisiacich vyjadrení, stanovísk, rozhodnutí a so všeobecne platnými technickými a právnymi predpismi.

8.2 Mandatár sa zaväzuje vykonávať plnenie osobne s odbornou starostlivosťou , riadne a včas, v súlade s podmienkami ustanovenými v tejto Zmluve a v súlade s platnou legislatívou.

8.3 Mandatár je povinný postupovať pri vykonávaní činnosti stavebného dozoru s odbornou starostlivosťou. Činnosť, na ktorú sa zaviazal, je povinný uskutočňovať podľa pokynov mandanta, ktoré musia byť v súlade s platnými predpismi a normami a v súlade s jeho záujmami, ktoré stavebný dozor pozná, alebo musí poznať. Stály stavebný dozor nezodpovedá za vady, ktoré boli spôsobené použitím podkladov prevzatých od mandanta a ani pri vynaložení odbornej starostlivosti nemohol zistiť ich nevhodnosť, prípadne na ich nevhodnosť mandanta písomne upozornil a mandant na ich použití trval.

* 1. Mandatár zodpovedá za vady, ktoré má predmet plnenia tejto Zmluvy v čase jeho odovzdania.

8.5 Za vady vzniknuté po odovzdaní predmetu plnenia Zmluvy zodpovedá mandatár iba vtedy, ak boli spôsobené porušením jeho povinností.

* 1. Mandant je oprávnený reklamovať vadu plnenia písomnou formou bez zbytočného odkladu od jej zistenia.
	2. Mandatár zodpovedá za škodu na veciach prevzatých od mandanta na zariadenie záležitostí a na veciach prevzatých od mandanta a tretích osôb v plnom rozsahu, ibaže by túto škodu nemohol odvrátiť ani pri vynaložení odbornej starostlivosti. Tieto veci je mandatár povinný dať poistiť, len keď to ustanoví Zmluva, alebo keď ho o to mandant požiada, a to na účet mandanta.
	3. Mandatár zodpovedá za škodu, ktorá vznikne mandantovi v súvislosti s výkonom kontrolnej činnosti a porušením povinností mandatára vyplývajúcich z tejto Zmluvy, zo všeobecne záväzných právnych predpisov SR a technických noriem súvisiacich s realizáciou plnenia na základe tejto Zmluvy. Zodpovednosť za škodu sa riadi ustanoveniami § 373 a nasl. Obchodného zákonníka.

**Článok 9**

**Ukončenie Zmluvy**

* 1. Túto Zmluvu možno ukončiť:
		1. písomnou dohodou Zmluvných strán,
		2. písomným odstúpením od Zmluvy,
		3. písomnou výpoveďou.
	2. Zmluvné strany môžu od tejto Zmluvy odstúpiť podľa § 344 a nasl. Obchodného zákonníka z dôvodu podstatného porušenia zmluvných povinností vyplývajúcich z tejto Zmluvy. Za podstatné porušenie povinností budú zmluvné strany považovať porušenie povinnosti vyplývajúcej zo  Zmluvy a to:
1. mandatár porušil povinnosť vyplývajúcu z tejto Zmluvy alebo zo všeobecne záväzného predpisu SR,
2. mandatár je v omeškaní s plnením podľa tejto Zmluvy,
3. mandatár v primeranej lehote určenej mandantom neodstráni vadu alebo vady poskytovaného plnenia podľa tejto Zmluvy,
4. mandatár postúpi, prevedie práva alebo povinnosti z tejto Zmluvy v rozpore s ustanoveniami tejto Zmluvy,
5. počas účinnosti tejto Zmluvy mandatár stratí príslušné podnikateľské, osvedčenie o odbornej spôsobilosti, prípadne iné oprávnenie nevyhnutné na poskytnutie činnosti podľa tejto Zmluvy,
6. mandatár vstúpil do likvidácie, je proti nemu vedené konkurzné konanie, bol podaný návrh na začatie konkurzného konania, návrh na začatie konkurzného konania bol zamietnutý z dôvodu nedostatku majetku, ak bolo začaté reštruktualizačné konanie,
7. mandatár aj napriek písomnej výzve nezačal vykonávať činnosť stavebného dozoru podľa tejto Zmluvy alebo vykonávanie prerušil,
8. mandatár nie je poistený v zmysle tejto Zmluvy alebo poistná zmluva upravujúca zodpovednosť za škodu spôsobenú výkonom povolania nie platná a účinná,
9. ak mandatár nie je v čase uzavretia tejto Zmluvy zapísaný v registri partnerov verejného sektora, alebo ak bol vymazaný z tohto registra alebo ak dôjde k jeho výmazu z tohto registra počas trvania tejto Zmluvy a podľa § 15 ods.1 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov,
10. ak mandant aj po písomnom upozornení mandatára s poskytnutím dodatočnej primeranej lehoty a oznámením úmyslu odstúpiť od Zmluvy, neposkytne potrebnú súčinnosť podľa tejto Zmluvy,
	1. Odôvodnené odstúpenie od tejto Zmluvy musí byť uskutočnené písomnou formou a účinky nadobudne dňom jeho doručenia druhej zmluvnej strane.
	2. Odstúpením prípadne výpoveďou nie sú dotknuté nároky mandanta na náhradu škody vzniknutej porušením tejto Zmluvy mandatárom, zo zodpovednosti za vady a právne uplatnenie sankcií podľa tejto Zmluvy.
	3. Mandant môže túto Zmluvu kedykoľvek čiastočne alebo v celom rozsahu vypovedať a to aj bez udania dôvodu.Výpoveď nadobúda účinnosť dňom, keď sa o nej mandatár dozvedel alebo mohol dozvedieť. Od účinnosti výpovede je mandatár povinný nepokračovať v činnosti, na ktorú sa výpoveď vzťahuje. Je však povinný mandanta upozorniť na opatrenia potrebné na to, aby sa zabránilo vzniku škody bezprostredne hroziacej mandantovi nedokončením činnosti. Vypovedaním Zmluvy nie je dotknutý nárok mandatára na pomernú časť odmeny za činnosť riadne vykonanú do dňa účinnosti výpovede vo výške odsúhlasenej mandantom a úhradu preukázaných nákladov, ktoré do tohto dňa mandatár účelne a nevyhnutne vynaložil.
	4. Mandatár môže túto Zmluvu vypovedať s účinnosťou ku koncu kalendárneho mesiaca nasledujúceho po mesiaci, v ktorom bola písomná odôvodnená výpoveď doručená mandantovi, ak z výpovede nevyplýva neskorší čas. Mandatár je povinný upozorniť Mandanta na opatrenia, ktoré je potrebné urobiť na odvrátenie prípadnej škody, ktorá by v súvislosti s ukončením zmluvného vzťahu mohla vzniknúť.
	5. Mandatár je oprávnený vypovedať túto Zmluvu z nasledovných dôvodov:

a) mandant neposkytuje mandatárovi spolupôsobenie potrebné k plneniu povinností mandatára,

b) prerušenia stavebných prác na stavbe , na základe pokynu mandanta na čas dlhší ako 6 mesiacov.

* 1. Mandatár nie je oprávnený si nárokovať voči mandantovi akékoľvek finančné plnenie z dôvodu ukončenia Zmluvy zo strany mandanta.
	2. Túto Zmluvu možno ukončiť aj písomnou dohodou zmluvných strán, ktorej súčasťou je aj vysporiadanie vzájomných záväzkov a pohľadávok. Zmluva zanikne dňom uvedeným v dohode.

**Článok 10**

**Sankcie**

* 1. V prípade, ak mandatár poruší akúkoľvek povinnosť uvedenú v tejto Zmluve, je mandant oprávnený požadovať zaplatenie zmluvnej pokuty vo výške vo výške 100,-€ (slovom jednosto eur) za každé porušenie a za každý aj začatý deň až do vykonania nápravy.
	2. Zmluvné strany sa dohodli, že zmluvná pokuta môže byť z fakturovanej čiastky (konečnej alebo čiastkovej faktúry) odpočítaná alebo bude vykonaný zo strany mandanta jednostranný zápočet.
	3. Mandatár týmto na základe slobodnej a vážnej vôle vyhlasuje, že s výškou  dohodnutých zmluvných pokút súhlasí, nepovažuje ich za neprimerané a ani za odporujúce dobrým mravom, pričom s výškou a podmienkami ich uplatnenia v plnom rozsahu súhlasí.
	4. Zmluvné strany sa dohodli, že akékoľvek zmluvné pokuty na základe tejto Zmluvy sa môžu navzájom kumulovať.
	5. Mandatár je povinný uhradiť zmluvnú pokutu za porušenie zmluvných povinností na základe výzvy mandanta. Splatnosť zmluvnej pokuty je 14 kalendárnych dní odo dňa doručenia výzvy na zaplatenie zmluvnej pokuty.
	6. Splnením záväzku mandatára zaplatiť mandantovi zmluvnú pokutu nezanikajú povinnosti mandatára, plnenie ktorých je zabezpečené dohodou o zmluvnej pokute.
	7. Zmluvné pokuty a úroky z omeškania, dohodnuté touto Zmluvou hradí povinná strana nezávisle od toho, či a v akej výške vznikne druhej zmluvnej strane v tejto súvislosti škoda, ktorú možno vymáhať samostatne.

**Článok 11**

**Vyššia moc**

11.1 Žiadna zo zmluvných strán sa nepovažuje za zmluvnú stranu, ktorá porušuje svoje zmluvné záväzky, ak plneniu takýchto záväzkov bránia akékoľvek skutočnosti vyššej moci, ktoré vzniknú po nadobudnutí účinnosti tejto Zmluvy.

11.2 Pojem „vyššia moc“ v tejto Zmluve znamená výnimočnú udalosť alebo okolnosť,

 a) ktorá je mimo kontroly zmluvnej strany,

b) proti vzniku ktorej sa zmluvná strana nemohla primerane zabezpečiť pred uzavretím Zmluvy,

c) ktorej sa po jej vzniku, dotknutá zmluvná strana nemohla primerane vyhnúť alebo ju prekonať

d) ktorú nie je možné podstatne pripísať druhej zmluvnej strane.

11.3 Ak sa jedna zo zmluvných strán domnieva, že nastali skutočnosti vyššej moci, ktoré môžu mať vplyv na plnenie jej záväzkov, okamžite to oznámi druhej zmluvnej strane, pričom uvedie podrobnosti o povahe daných okolností, predpokladanú dĺžku trvania a pravdepodobný dopad týchto okolností s uvedením dostupných alternatívnych prostriedkov pre plnenie Zmluvy.

**Článok 12**

**Spoločné s záverečné ustanovenia**

* 1. Zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
	2. Všetky písomnosti si zmluvné strany poskytujú v slovenskom jazyku.
	3. Táto Zmluva podlieha povinnému zverejneniu podľa zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony. Mandatár berie na vedomie povinnosť mandanta zverejniť túto Zmluvu ako aj jednotlivé čiastkové Zmluvy, objednávky a faktúry vyplývajúce z tejto Zmluvy a svojim podpisom dáva súhlas na zverejnenie tejto Zmluvy v plnom rozsahu.
	4. Zmluvné strany vyhlasujú, že pokiaľ v súvislosti s plnením povinností podľa tejto Zmluvy poskytli, alebo poskytnú osobné údaje fyzických osôb, zaväzujú sa s týmito osobnými údajmi nakladať a tieto osobné údaje spracovávať výlučne na účely plnenia povinností podľa tejto Zmluvy a v súlade s príslušnými aktuálne platnými a účinnými právnymi prepismi o ochrane osobných údajov najmä v súlade s nariadením Európskeho parlamentu a Rady EU 2016/679 zo dňa 27. apríla 2016 o ochrane fyzických osôb pri spracovaní osobných údajov a o voľnom pohybe týchto údajov a o zrušení smernice 95/46/ES („GDPR“).
	5. Zmluvné strany sa dohodli, že všetky oznamy, správy, výzvy, požiadavky a ostatné písomnosti doručované v súvislosti s touto zmluvou druhej zmluvnej strane sa považujú za doručené druhej zmluvnej strane, ak táto zmluva neurčuje inak:

a) v prípade doručovania prostredníctvom elektronickej pošty (e-mail) dňom jej odoslania, pričom je potrebné preukázať doručenie elektronickej pošty (e-mailu) potvrdením o odoslaní e-mailu a potvrdením o prečítaní správy, pričom za spätný potvrdzujúci e-mail príjemcu sa nepovažuje správa automaticky vygenerovaná systémom alebo

b) v prípade doručovania prostredníctvom pošty, kuriérom alebo v prípade osobného doručovania, doručením písomnosti druhej zmluvnej strane s tým, že v prípade doručovania prostredníctvom pošty musí byť písomnosť zaslaná doporučene na adresu určenú v záhlaví tejto Zmluvy. Za deň doručenia písomnosti sa považuje aj deň, v ktorý príslušná zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky doručovanej poštou na pošte, alebo ak je na zásielke, doručovanej poštou príslušnej zmluvnej strane, preukázateľné zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu.

* 1. Zmluvné strany sa dohodli, že akékoľvek písomnosti týkajúce sa ukončenia tejto Zmluvy budú doručované len prostredníctvom pošty, osobne alebo kuriérom.
	2. V prípade akejkoľvek zmeny adresy alebo kontaktných údajov určených na doručovanie písomností na základe tejto Zmluvy alebo v súvislosti s touto Zmluvou sa zmluvná strana zaväzuje o zmene adresy a kontaktných údajov bezodkladne písomne informovať druhú zmluvnú stranu, v takomto prípade je pre doručovanie rozhodujúca nová adresa a nové kontaktné údaje riadne oznámené druhej zmluvnej strane.
	3. Všetky zmeny a doplnky tejto Zmluvy sa uskutočnia vo forme písomných dodatkov, na základe súhlasného prejavu oprávnených zástupcov zmluvných strán. Dodatky budú očíslované podľa poradia.
	4. Zmluvné strany sa dohodli, že prípadné spory sa budú riešiť vzájomnou dohodou, avšak ak nedôjde k dohode, sporová strana je oprávnená postúpiť spor k vyriešeniu príslušnému súdu SR.
	5. Táto Zmluva je vyhotovená v štyroch rovnopisoch, z ktorých obe zmluvné strany dostanú po dva rovnopisy.
	6. Ak sa niektoré ustanovenie tejto Zmluvy stane z dôvodu legislatívnych zmien neplatné, zmluvné strany sa zaväzujú Zmluvu v tej časti zmeniť. Aj bez uskutočnenia zmeny zostávajú ostatné ustanovenia tejto Zmluvy účinné. V prípade neplatnosti niektorej časti, respektíve niektorého ustanovenia Zmluvy z akéhokoľvek dôvodu, ostávajú ostatné časti Zmluvy v platnosti, ak z predmetnej neplatnej časti alebo ustanovenia nevyplýva, že je neplatná celá Zmluva.
	7. Zmluvné strany vyhlasujú, že si Zmluvu prečítali, jej obsahu porozumeli, nebola podpísaná v tiesni ani za nápadne nevýhodných podmienok a na znak súhlasu so všetkými jej ustanoveniami ju vlastnoručne podpisujú.

V Bratislave, dňa ..................... V .............., dňa: ...............

Mandant: Mandatár:

................................................... ..........................................................

Mgr. Branislav Panis

Generálny riaditeľ SNM

 .....................................................

 PhDr. Mária Novotná - riaditeľka

 Slovenské národné múzeum-

 Spišské múzeum v Levoči